Այո, ես կոնֆլիկտաբան եմ, քաղաքագետ եմ, և այլն և այլն: Ինչպես և մեր ժողովրդի ստվար հատվածը: Ճակատագրի բերումով: Դա նշանակում է, որ ես պիտի ուշադիր լինեմ բոլոր գոյություն ունեցող տեսությունների ու գիտությունների նկատմամբ, որ հասկանամ, թե ինչ է կատարվում. իշխանության, ուժի, հասարակագիտության բոլոր ուղղությունների մեջ կամ գոնե ինչքան որ կարող եմ՝ կարողանամ կողմնորոշվել, զարգացումներին հետևել: Աշխարհն էսօր ռակետի պես է խոյանում: Անցյալում ինչ իմաստություն կար-չկար՝ բոլորն էստեղ է, քո տրամադրության տակ: Հոբբս ու Լոկկ, ռեալպոլիտիկ և իդեալպոլիտիկ, Հաբերմաս և Վեբեր, գեոպոլիտիկա և դավադրությունների տեսություն, խաղերի տեսություն, որոշումների ընդունման տեսություն, պրոցեսների ֆասիլիտացիա, մարդկային տեխնոլոգիաներ և այլն: Այդ ամենն օգնում է ճիշտ որոշում կայացնելուն, բայց գլխավորը մնում են մարդու բնազդը ինչպես նաև՝ իշխանակարող մարդկանց հատուկ որոշակի բնութագրումներ: